section_heading: Povijest
paragraph_text: Iako se vjeruje da marcipan potječe iz Perzije (Irana) i da su ga u Europu donijeli Turci, postoji spor oko Mađarske i Italije oko porijekla. Marcipan je postao specijalitet baltičkog dijela Njemačke. Osobito je grad Lübeck istaknut; proizvođači kao Niederegger još uvijek garantiraju da njihov marcipan sadrži udjel od dvije trećine badema (po masi), što daje sočan, svjetložuti proizvod. Oko 600. godine Perzijanci su otkrili na koji način mogu da stvore šećer. Arapi su prigrlili ovo umijeće i proširili "kulturu šećera" po Aziji. Najviše su ga voljeli mješati s bademima, stvorivši tako prvi marcipan na svijetu. Do 10. stoljeća marcipan se proširio po čitavom arapskom svijetu, a majstori su od njega često stvarali oblike riba i drugih životinja i začinjavali ga etarskim uljem kamforovog drveta. Al-Gozuli, pisac iz 15. stoljeća, spominjao je kalifa koji je naredio da se od marcipana napravi čitava džamija. U njoj su se molili siromašni, a posle molitve bi je malo glocnuli, tek da se okrijepe.